নলবাৰী জিলাৰ টিহুক মহকুমা ঘোষণা কৰাৰ দুবছৰ অতিক্ৰম কৰাৰ পিছতো আজি পৰ্যন্ত পূৰ্ণাংগ ৰূপত কাম-কাজ আৰম্ভ নোহোৱাত ক্ষোক্ষ ব্যক্ত কৰিছে টিহু আঞ্চলিক ছাত্ৰ সন্থা আৰু স্থানীয় বিধায়ক পবিন্দ্ৰ ডেকাই।
টিহু মহকুমা আন্দোলনৰ একমাত্ৰ চহিদ হিমাংশু তামুলীৰ মঙলবাৰে তৃতীয় মৃত্যু বাৰ্ষিকীত বিধায়ক ডেকাই চহিদগৰাকীলৈ শ্ৰদ্ধাঞ্জলী জনাই এক বাৰ্তাত এই কথা প্ৰকাশ কৰাৰ লগতে চহিদ হিমাংশুৰ ত্যাগকো সোঁৱৰণ কৰে।
বিগত ৪০ বছৰে মহকুমা ঘোষণাৰ দাবীৰে টিহুবাসীয়ে বিভিন্ন গণতান্ত্ৰিক আন্দোলনৰ কাৰ্যসূচী ৰূপায়ণ কৰি আহিছে। আৰু এই আন্দোলনতে ২০১৫ চনৰ ১৭ জুলাইত নিৰাপত্তাৰক্ষীৰ গুলীত আছু কৰ্মী তথা ছাত্ৰ হিমাংশু তামুলী নিহত হ'বলগীয়া হৈছিল। আৰু তাৰ পাছতে টিহুক মহকুমা হিচাপে ঘোষণা কৰা হ'ল কিন্তু আজি পৰ্যন্ত পূৰ্ণাংগ ৰূপ নিদিয়াটো দুৰ্ভাগ্যজনক।
স্থানীয় অগপ বিধায়ক ডেকাই এই সম্পৰ্কত অসম চৰকাৰে গঠন কৰি দিয়া কেবিনেট উপ সমিতিৰ ওচৰত টিহু মহকুমাক পূৰ্ণাংগ ৰূপ দিয়াৰ বাবে ব্যৱস্থা গ্ৰহণৰ বাবে ইতিমধ্যে তেওঁ লিখিতভাৱে দাবী জনাইছে। এইক্ষেত্ৰত কেবিনেট উপ সমিতিয়ে ইতিবাচক পদক্ষেপ গ্ৰহণ কৰিব বুলি তেওঁ আশাবাদী।
ইফালে মঙলবাৰে দিনজোৰা কাৰ্যসূচীৰে টিহু আঞ্চলিক ছাত্ৰ সন্থাই টিহু মহকুমা আন্দোলনৰ চহিদ হিমাংশু তামুলীৰ তৃতীয় মৃত্যুবাৰ্ষিকী পালন কৰে ।
আনহাতে ভদ্ৰকুছি দ্বীপজ্যোতি সংঘয়ো দিনজোৰা বিভিন্ন ধৰ্মীয় কাৰ্যসূচীৰে চহিদগৰাকীক সোঁৱৰণ কৰে।
জন্মৰ প্ৰমাণপত্ৰ নাথাকিলে নাপাব চাকৰি, ড্ৰাইভিং লাইচেন্স,পাছপোৰ্ট, ভোটদানৰ অধিকাৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
